पाएं अपने शहर की ताज़ा ख़बरें और फ्री ई-पेपरडाउनलोड करें
कोरोना वायरस की दूसरी लहर के चलते जहां लॉकडाउन और नाइट कर्फ्यू जैसी सख्ती लागू हो चुकी है। वहीं, अब सरकार ने बैंकिंग के वर्किंग टाइम में भी तबदीली की है। जारी पत्र अनुसार पंजाब भर में बैंकों की सभी शाखाएं सोमवार से शनिवार तक सुबह 10 बजे से दोपहर 2 बजे तक पब्लिक डीलिंग करेंगी। जबकि शाम 4 बजे बैंक ऑफिस का सारा कामकाज निपटाकर बैंक बंद करना अनिवार्य होगा। वहीं, महीने के दूसरे और चौथे शनिवार को बैंक में छुट्टी रहेगी।
जारी पत्र के अनुसार कामकाज के दिनों में बैंक नकद निकासी/जमा, क्लीयरिंग सर्विसेस, सरकारी ट्रांजेक्शन आदि सुविधाएं देगा। बैक ऑफिस सर्विसेस जैसे एटीएम में नकदी डालने, क्लीयरिंग हाऊस आदि पहले की भांति ही चलती रहेंगी। बैंक शाखा में रोटेशन के आधार पर 50% स्टाफ ही काम करेगा। बैंक प्रबंधक उचित सामाजिक दूरी, सेनेटाइजेशन, मास्क/दस्ताने पहनने आदि नियमों की खुद भी पालना करेंगे और ग्राहकों से भी पालना कराएंगे। बैंक ग्राहकों को खास हिदायत है कि लाइन में लगकर नकदी निकालने की अपेक्षा एटीएम से पैसे निकालने के पहल दें। वहीं, पासबुक प्रिंट कराने के लिए बैंक में विजिट करने से गुरेज करें।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn